
Silysap Varos részére, Ki nyilatkoztatom hogy a varost ugyan azokkal
a feltételekkel latom el mint 2013 évében. Valtozast nem terveztem

a munkaval kapcsolatosan, tovabbiakban is el kivanom |atni azokat a
feladatokat amit eddig is el [attam.

K6szondm a hozza allast és minden segitséget amit kaptam a Varos
vezetGit6l. Tovabbiakban reménykedem hogy eredményesen
fojtatjuk a meg kezdett munkat

sikerekben boldog Uj esztend6t kivanok.

Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám:            /2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. december 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: ajánlat, előző évi megállapodás
E L Ő T E R J E S Z T É S

Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

. napirendhez

Tárgy: Gyepmesteri feladatok 2014. évi ellátása
Tisztelt Képviselő-testület!

Az állatok védelméről és kíméletéről szóló 1998. évi XXVIII. törvény 48/A. § (3) bekezdése szerint a települési önkormányzat kötelező feladata a település belterületén a kóbor állatok befogása. Illetve az élelmiszerláncról és hatósági felügyeletéről szóló 2008. évi XLVI. törvény 19. § (1)-(2) bekezdése szerint az állati eredetű melléktermék - így különösen az elhullott állat tetemének - tulajdonosa saját költségén köteles annak elszállításáról, ártalmatlanná tételéről (…) gondoskodni. Ha az állati eredetű melléktermék tulajdonosa ismeretlen, illetve az a közterületen található, ez a kötelezettség a települési önkormányzatot terheli.

Ezen önkormányzati feladatokat az ezt megelőző években az Aranyi Állatotthon Alapítvány (székhelye: Gyömrő, Töves major 1/D.) látta el a település igazgatási területén, ami évente 40-45 kutya befogását jelentette. Az Önkormányzat ennek fejében támogatást nyújt az Alapítványnak. 

A feladat ellátására időnként ajánlatokat kérünk be – amint ez az előző évben is történt –, de évről évre az Aranyi Állatotthon Alapítvány (2230 Gyömrő, Töves major D/1.) az a szervezet, amellyel meg tudunk állapodni a feladatok ár-értékarányos elvégzésében.
Az elmúlt évben kötött támogatási és feladat-ellátási megállapodást mellékelem, az Alapítvány ugyanazokkal a feltételekkel vállalta az együttműködést a 2014. évre is.
Javaslom az ajánlat elfogadását.

…/2013. (XII. 18.) ÖKT határozati javaslat
Sülysáp Város Önkormányzatának Képviselő-testülete a következők szerint határoz. 
1./ Az 1998. évi XXVIII. törvény 48/A. § (3) bekezdésében, valamint a 2008. évi XLVI. törvény 19. § (1)-(2) bekezdésében foglalt kötelezettségei 2014. évi ellátására az Aranyi Állatotthon Alapítvánnyal (székhelye: 2230 Gyömrő, Töves major D/1.; képviseli: Aranyi János) köt megállapodást, melynek keretében az Alapítvány a cél szerinti tevékenységét végzi Sülysáp belterületén, az Önkormányzat pedig 600 ezer Ft éves támogatásban részesíti az Alapítványt. 

2./ A támogatás összegét az önkormányzat 2014. évi költségvetésében biztosítja az ebrendészeti hozzájárulásból származó bevétel terhére.
3./ Felkéri és felhatalmazza a polgármestert és a jegyzőt a szükséges intézkedések megtételére, a megállapodás aláírására.

Határidő: 1./ azonnal; 2./ 2014.02.15.; 3./ 2013.12.31. 
Felelős: polgármester, jegyző
Sülysáp, 2013. december 12.

Horinka László s.k.

polgármester

TÁMOGATÁSI ÉS FELADATELLÁTÁSI SZERZŐDÉS

mely létrejött egyrészről Sülysáp Nagyközség Önkormányzata (székhelye: 2241 Sülysáp, Szent István tér 1.; képviseli: Horinka László polgármester), a továbbiakban: Önkormányzat, másrészről Sülysáp Nagyközség Polgármesteri Hivatala (székhelye: 2241 Sülysáp, Szent István tér 1.; képviseli: Tóth Krisztina jegyző), a továbbiakban: Polgármesteri Hivatal, harmadrészről az Aranyi Állatotthon Alapítvány (székhelye: 2230 Gyömrő, Töves major D/1.; képviseli: Aranyi János Sándor), a továbbiakban: Alapítvány – a továbbiakban együttesen: Felek – között az alábbi feltételekkel:

I.  Felek elsődlegesen rögzítik az alábbiakat:

1. Az állatok védelméről és kíméletéről szóló 1998. évi XXVIII. törvény 48/A. § (3) bekezdése alapján 

· az Önkormányzat kötelező feladata a település belterületén a kóbor állatok befogása, 

2. a Polgármesteri Hivatal jegyzője – mint állatvédelmi hatóság – feladata gondoskodni a befogott állat tulajdonjogának átruházásáról, illetve – ha ezt jogszabály kizárja vagy eredménytelen – az állat végleges elhelyezéséről.

3. Az Alapítvány 2007. október 3-án kelt Alapító okirata szerinti célja az elkóborolt, gazdátlan állatok befogása, megőrzése, élelemmel ellátása, tartási feltételeinek megteremtése, az állatok életkörülményeinek javítása, egészségügyi ellátásuk biztosítása, az állatok tulajdonoshoz való visszajuttatása.

4. Felek megállapítják, hogy az Önkormányzat, illetve a Polgármesteri Hivatal 1.1. pontban rögzített kötelezettsége és az Alapítvány 1.2. pontban leírt célja fedi egymást.

II.  Az I. pontban foglaltakra tekintettel Felek megállapodnak abban, hogy az Önkormányzat 600.000 Ft, azaz hatszázezer forint vissza nem térő támogatást nyújt az Alapítványnak, aminek fejében az Alapítvány vállalja, hogy az 1.2. pont szerinti alapítványi célnak megfelelő tevékenységét Sülysáp Nagyközség közigazgatási területén továbbra is végzi, és azzal a településen 2013. december 31-ig nem hagy fel.
III.  Az Alapítvány által végzett közhasznú tevékenység részletezése:

1. Havonta egy alkalommal bejárja a települést, és gondoskodik az általa fellelt kóbor állatok befogásáról.

2. A Polgármesteri Hivataltól érkező bejelentésre elvégzi Sülysáp Nagyközség területén – embert mart, veszettséggyanús egyed esetén haladéktalanul, egyéb esetben a bejelentéstől számított 24 órán belül – a kóbor állatok befogását.

3. Szükség szerint rendelkezésre áll állattartással, kóbor állattal kapcsolatos rendőrségi, hatósági ügyekben.

4. Gondoskodik a befogott állatok jogszabálynak megfelelő ideig történő tartásáról, ellátásáról, lehetséges esetben tulajdonosukhoz való visszajuttatásáról vagy örökbe adásáról, szükség esetén pedig az állat életének – a jogszabályban megengedett módon történő – kioltásáról. 

5. A befogott állatokról és kezelésükről nyilvántartást vezet, melynek adatairól rendszeresen tájékoztatja a Polgármesteri Hivatalt, különösen a tulajdonoshoz visszajuttatott állatok tekintetében.

IV.  Az Alapítvány kijelenti, hogy az általa vállalt feladatok végzéséhez a szükséges szakértelemmel, eszközökkel, infrastruktúrával, valamint engedélyekkel rendelkezik, és tevékenysége során a mindenkori hatályos jogszabályok betartásával jár el.

V.  Az Önkormányzat az általa biztosított támogatást két egyenlő részletben – 2013. január 31-ig, illetve 2013. szeptember 30-ig – juttatja el az Alapítványhoz, annak 10103843-46854600-01000008 számú számlájára történő átutalással.

VI.  Az Alapítvány legkésőbb a tárgyévet követő év január 31. napjáig a kapott összeg rendeltetésszerű felhasználásáról írásban beszámol. Ezzel együtt tudomásul veszi, hogy amennyiben nem a támogatott célra használja fel a támogatás összegét, illetve amennyiben elszámolási kötelezettségének nem tesz eleget határidőn belül, úgy köteles a támogatást – az összeg kézhezvétele és visszautalása közötti időszakra érvényes jegybanki alapkamat mértékével számított összeggel növelten – visszafizetni. Jelen szerződés a támogatásról való elszámolásnak az Önkormányzat általi elfogadásával zárul le.

VII.  Felek rögzítik végül az alábbiakat: 

1. E szerződés hatálya a magáningatlanokra nem terjed ki, kivéve azt az esetet, ha magánterületre tévedt kóbor állatról van szó.

2. Embert mart eb megfigyelési költségeire a támogatás összege nem terjed ki, annak díja esetenként 25.000 Ft+áfa.

3. Felek megállapodnak abban, hogy félév elteltével a szerződést – az eltel időszak tapasztalatai alapján – felülvizsgálják.

VIII.  A szerződésben nem szabályozott kérdésekben a Polgári Törvénykönyv előírásai az irányadók.

Jelen szerződést Felek – elolvasás és értelmezés után – mint akaratukkal mindenben megegyezőt jóváhagyólag írják alá. A szerződés 3 példányban készült, melyből Felek 1-1 példányt kapnak kézhez.

Sülysáp, 2012. december 21.


……………………………………….
……………………………………….
……………………………………….


Önkormányzat képviselője
Polg. Hivatal képviselője
Alapítvány képviselője


……………………………………….



pénzügyi ellenjegyző


